text: Rollo & King
  
  publiceret: 2012-05-30 17:29:00+02:00
  Rollo & King, dansk popduo dannet 2000. Den bestod af Søren Poppe og Stefan T.L. Nielsen med Signe Svendsen som supplerende vokalist. Rollo & King udgav 2000 albummet Midt i en løbetid, bl.a. med hittet Ved du hvad hun sagde. 2001 vandt gruppen Dansk Melodi Grand Prix med sangen Der står et billede af dig på mit bord, som blev nr. to ved det europæiske Melodi Grand Prix. Gruppen opløstes 2002.